Izziņa par atzinumos sniegtajiem iebildumiem

|  |
| --- |
| **noteikumu projektam “Grozījumi Ministru kabineta 2007. gada 18. septembra noteikumos Nr. 639 “Kārtība, kādā iekļauj, labo un dzēš ziņojumus Šengenas informācijas sistēmā, kā arī nodrošina papildinformācijas pieejamību SIRENE Latvijas birojam, un kārtība, kādā institūcijas un iestādes apmainās ar papildinformāciju””**  **(VSS-454)** |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  | | | | | |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | Elektroniskā saskaņošana no 2021. gada 10. jūnija līdz 16. jūnijam; | |
|  |  | |
| Saskaņošanas dalībnieki | Tieslietu ministrija, Finanšu ministrija, Vides aizsardzības un reģionālās attīstības ministrija, Aizsardzības ministrija, | |
|  | Ārlietu ministrija, Satiksmes ministrija, Ģenerālprokuratūra, Korupcijas novēršanas un apkarošanas birojs | |
|  |  | |
|  |  |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | |
|  |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | | 4 | 5 |
| 1. | **Projekta 11. punkts:** “25. Ziņojumu sistēmā iekļauj:  25.1. uz pieciem gadiem – par bez vēsts pazudušu personu;  25.2. uz vienu gadu – par personu, lai, veicot diskrēto pārbaudi, īpašo pārbaudi vai interviju, iegūtu informāciju par to;  25.3. uz laiku līdz trīs gadiem – par personu, kuru meklē, lai noskaidrotu tās uzturēšanās vietu vai pastāvīgo dzīvesvietu vai par neidentificētu personu, lai noskaidrotu tās identitāti;  25.4.  uz laiku līdz pieciem gadiem – par personām, kuras meklē, lai apcietinātu izdošanas nolūkā;  25.5. uz laiku līdz pieciem gadiem – par priekšmetu, lai, veicot diskrēto pārbaudi, īpašo pārbaudi vai interviju, iegūtu informāciju par to;  25.6. uz laiku līdz 10 gadiem – par priekšmetu, ja minēto ziņojumu sistēmā iekļauj, lai to izņemtu vai izmantotu par pierādījumu kriminālprocesā;  25.7. uz laiku līdz Regulas 2018/1860 3. panta 1. punktā minētā persona atgriezta uz trešo valsti;  25.8. uz noteiktu vai nenoteiktu laiku par personu, lai liegtu tai ieceļošanu un uzturēšanos dalībvalsts teritorijā, ievērojot Regulas 2018/1861 39. panta 1. punktu*.* | **Tieslietu ministrija**  Noteikumu projekta 11. punktā ietvertajā 25. punktā ir norādīti piemērotajās Eiropas Savienības regulās norādītie maksimālie ziņojumu (brīdinājumu) glabāšanas termiņi. Vienlaikus anotācijā nav ietverts pamatojums šādu termiņu noteikšanai. Ņemot vērā minēto un to, ka nav pieļaujams ziņojumus saglabāt ilgāk, nekā tas nepieciešams, lai sasniegtu mērķus, kādiem tie ievadīti, lūdzam izvērtēt Noteikumu projekta 11. punktā ietvertajā 25. punktā norādītos ziņojumu glabāšanas termiņus un anotācijā sniegt skaidrojumu šādu termiņu noteikšanai. | | **Ņemts vērā**  Vēršam uzmanību, ka Regulas 2018/1862 53. pants paredz dalībvalstīm rīcības brīvību noteikt ziņojumu glabāšanas termiņus. Tādējādi noteikumu projektā ir izmantota rīcības brīvība, kas nodrošinās efektīvāku 2018/1862 mērķu sasniegšanu.  Šāds ziņojumu glabāšanas maksimālais termiņš ir noteikts, jo atbilst dalībvalstu praksei, uz kādu tās pagarina termiņu, kad ziņojums vēl nav izpildījis savu mērķi, kādam tas tika ievietots sistēmā un, kamēr attiecīgā persona joprojām tiek meklēta.  Turklāt sistēmā iekļautā informācija (daļa no tās) būs nepieciešama noziedzīgu nodarījumu izmeklēšanai un pierādījumu iegūšanai. Tādējādi noteiktie termiņi ir objektīvi un samērīgi, kā arī salāgoti ar sasniedzamo mērķi.  Norādām, ka jau pašlaik sistēmā ziņojumi netiek glabāti ilgāk kā nepieciešams, lai īstenotu mērķi, kādiem tie tika izveidoti. Uzmanība būtu vēršama arī uz to, ka spēkā esošajos noteikumos Nr. 639 ir paredzēts, ka attiecībā uz ziņojumiem par personām ir paredzēts noteikts vai nenoteikts glabāšanas laiks. Līdz ar to, paredzot termiņus, kas ir noteikti Regulā 2018/1862 (pat ja tie ir maksimālie Regulas kontekstā) tiks nodrošināta tiesiskā noteiktība un skaidrība, jo regulējumā tiks noteikti precīzi datu glabāšanas termiņi.  Glabāšanas termiņa pagarinājums neapdraud datu subjektu intereses, jo ziņojumu nevar glabāt ilgāk, nekā tas ir nepieciešams tā mērķa sasniegšanai.  Ņemot vērā, ka sistēmā apstrādā personas datus, kā arī ir paredzēts apstrādāt jaunas sensitīvu biometrijas datu kategorijas, būs iespējama ietekme uz indivīda pamattiesībām. Tāpēc ir paredzēts, ka sistēmā būs ieviesti papildu aizsardzības pasākumi, lai ierobežotu datu vākšanu un turpmāku apstrādi, nepārsniedzot to, kas ir obligāti nepieciešams, un ierobežoti piešķirot piekļuvi attiecīgajiem datiem tikai tām kompetentajām iestādēm, kurām ir operatīva nepieciešamība tos apstrādāt. Ir arī pārskatīti un noteikti datu glabāšanas termiņi, tostarp saīsināts datu saglabāšanas termiņš ziņojumiem par priekšmetiem.  Minētais ir paredzēts likumprojektā “Grozījumi Šengenas informācijas sistēmas darbības likumā” (Nr. 869/Lp13), kura 5. pants citastarp paredz Šengenas informācijas sistēmas darbības likuma 7. pantu izteikt jaunā redakcijā, proti, ka lēmumu par ziņojuma iekļaušanu sistēmā pieņem amatpersonu ar konkrētu mērķi konkrētā procesā (kriminālprocesā, operatīvās darbības procesā, policijas resoriskajā pārbaudē) par konkrētu meklējamo personu vai priekšmetu saskaņā ar Regulu 2018/1862, Regulu 2018/1861 un Regulu 2018/1860.  Tādējādi amatpersonai pirms ziņojuma iekļaušanas sistēmā ir jāpieņem lēmums par termiņu līdz kuram tas tiks iekļauts sistēmā, proti, jāveic visaptverošs izvērtējums atbilstoši izdarītājam noziedzīgajam nodarījumam vai sasniedzamajam mērķim.  Savukārt SIRENE birojs atbilstoši noteikumu Nr. 639 33. punktam arī papildus veic izvērtējumu, proti, ja birojs konstatē, ka sistēmā iekļautais ziņojums neatbilst sistēmas darbību regulējošo normatīvo aktu prasībām vai ziņojumā iekļautie dati ir kļūdaini, birojs informē amatpersonu, kura ir kompetenta pieņemt lēmumu par ziņojuma iekļaušanu sistēmā. Amatpersona dzēš vai labo ziņojumu. Ja minētais ziņojums netiek dzēsts vai labots vienas darbdienas laikā pēc attiecīgās amatpersonas informēšanas, birojs ziņojumu sistēmā dzēš.  Norādām, ka Ministru kabineta 2020. gada 21. janvāra noteikumi Nr. 41 “Noteikumi par integrētajā iekšlietu informācijas sistēmā iekļaujamām ziņām personas, mantas vai dokumenta atrašanās vietas vai cilvēka personības noskaidrošanai vai neatpazīta cilvēka līķa identificēšanai” noteic stingrus kritērijus ziņojumu ievadīšanai integrētajā iekšlietu informācijas sistēmā, no kuras savukārt informācija vai ziņojums nonāk sistēmā (SIS). | **Precizēts likumprojekta anotācijas I sadaļas 2. punkts.** |
| 2. | **Projekta 12. punkts:**  “27. Amatpersona, kura ir kompetenta pieņemt lēmumu par šo noteikumu 25. punktā minētā ziņojuma iekļaušanu sistēmā, pārskata attiecīgā ziņojuma nepieciešamību un apstiprina tā uzturēšanu sistēmā:  27.1. katru gadu (kad paiet pilns gads pēc ziņojuma iekļaušanas sistēmā) par 25.2. apakšpunktā minēto ziņojumu;  27.2. ik pēc trijiem gadiem no ziņojuma iekļaušanas sistēmā par 25.3. apakšpunktā minēto ziņojumu;  27.3. ik pēc pieciem gadiem no ziņojuma iekļaušanas sistēmā par 25.1., 25.4. un 25.5. apakšpunktā minēto ziņojumu;  27.4. ik pēc desmit gadiem no ziņojuma iekļaušanas sistēmā par 25.6. apakšpunktā minēto ziņojumu;  27.5. ik pēc trijiem gadiem no ziņojuma iekļaušanas sistēmā par 25.7. un 25.8. apakšpunktā minēto ziņojumu.”. | **Tieslietu ministrija**  Noteikumu projekta 12. punkts paredz izteikt 27. punktu jaunā redakcijā un noteikt pienākumu amatpersonai, kura ir kompetenta pieņemt lēmumu par ziņojuma iekļaušanu sistēmā, izvērtēt ziņojuma uzturēšanas sistēmā termiņu, kas noteikts 25. punktā par konkrētu personu vai priekšmetu kategoriju. Piemēram, 25.3. apakšpunktā noteikts, ka ziņojumu sistēmā iekļauj uz laiku līdz trīs gadiem – par personu, kuru meklē, lai noskaidrotu tās uzturēšanās vietu vai pastāvīgo dzīvesvietu vai par neidentificētu personu, lai noskaidrotu tās identitāti. Savukārt 27.2. apakšpunktā noteikts, ka amatpersona izvērtē 25.3. apakšpunktā minēto ziņojumu ik pēc trijiem gadiem no ziņojuma iekļaušanas sistēmā un apstiprina tā uzturēšanu sistēmā. Vienlaikus anotācijas I sadaļas 2. punktā skaidrots, ka šis punkts izstrādāts atbilstoši Eiropas Parlamenta un Padomes 2018. gada 28. novembra Regulas (ES) Nr. 2018/1862 par Šengenas Informācijas sistēmas (SIS) izveidi, darbību un izmantošanu policijas sadarbībā un tiesu iestāžu sadarbībā krimināllietās un, ar ko groza un atceļ Padomes Lēmumu 2007/533/TI un atceļ Eiropas Parlamenta un Padomes Regulu (EK) Nr. 1986/2006 un Komisijas Lēmumu 2010/261/ES (turpmāk – Regula 2018/1862) 53. un 54. pantā noteiktajam. Vēršam uzmanīgu, ka Regulas 2018/1862 53. punktā un 54. punktā ir noteikti konkrētu brīdinājumu glabāšanas termiņi un termiņi, kādos ir jāpārskata šie glabāšana termiņi. Piemēram, Regula 2018/1862 53. panta 3. punktā norādīts, ka dalībvalsts 34. un 40. panta nolūkos brīdinājumu par personu var ievadīt uz trīs gadiem. Izdevēja dalībvalsts trīs gadu laikā pārskata nepieciešamību saglabāt brīdinājumu. Bez tam minētās normas 7.punktā noteikts, ka brīdinājumus par personām automātiski dzēš, tiklīdz ir beidzies 2., 3. un 4. punktā minētais pārskatīšanas periods, izņemot gadījumu, kad izdevēja dalībvalsts ir paziņojusi CS-SIS par pagarināšanu, ievērojot 6. punktu. CS-SIS četrus mēnešus pirms paredzētās datu dzēšanas par to automātiski informē izdevēju dalībvalsti. Inspekcijas skatījumā no minētā regulējuma izriet nepieciešamība amatpersonai pārskatīt 25.3. apakšpunktā minēto ziņojumu termiņā līdz trijiem gadiem no ziņojuma iekļaušanas sistēmā un apstiprina tā uzturēšanu sistēmā pretējā gadījumā, iestājoties trīs gadu glabāšanas termiņam, ziņojums tiks automātiski dzēsts. Ņemot vērā minēto, lūdzam izvērtēt un, ja nepieciešams, precizēt Noteikumu projekta 12. punktā ietverto 27. punktu. | | **Ņemts vērā**  Regulas 2018/1862 53. panta 7. punkts noteic, ka četrus mēnešus pirms paredzētā pārskatīšanas termiņa beigām sistēma automātiski informē izdevēju dalībvalsti, proti, sistēma automātiski nosūta paziņojumu kompetentās iestādes amatpersonai, kura ziņojumu izveidojusi sistēmā, par ziņojuma termiņa pagarināšanu vai, ka tas automātiski tiks dzēsts.  Norādām, ka Noteikumu Nr.639 38. punkts paredz, ka sistēma pirms noteikumu Nr.639 27. punktā minētā termiņa iestāšanās automātiski brīdina institūciju vai iestādi, kuras amatpersona izveidojusi ziņojumu par paredzamo datu dzēšanu.  Tādējādi sistēma paredz efektīvu aizsardzības mehānismu pret nepamatotu ziņu glabāšanas ilgumu, proti, tā paredz, ka četrus mēnešus pirms ziņu automātiskās dzēšanas no reģistra atbilstoši šo noteikumu Nr. 639 [39. punktā](https://m.likumi.lv/ta/id/231453#p39) minētajām prasībām reģistrs automātiski nosūta brīdinājumu iestādei, kuras amatpersona iekļāvusi ziņas. Ja ziņu uzturēšanas nepieciešamība netiek aktualizēta, ziņas no sistēmas aktuālās daļas dzēš automātiski, iestājoties projekta 26. punktā norādītajam termiņam (ja ir zināms laiks (datums), līdz kuram ziņas ir uzturamas sistēmas aktuālajā daļā, ja ir zināms laiks, kad zudīs nepieciešamība vai pamats sasniegt ziņojumā norādīto mērķi).  Papildus norādāms, ka noteikumu Nr. 639 33. punkts noteic, ka, ja birojs konstatē, ka sistēmā iekļautais ziņojums neatbilst sistēmas darbību regulējošo normatīvo aktu prasībām vai ziņojumā iekļautie dati ir kļūdaini, birojs informē amatpersonu, kura ir kompetenta pieņemt lēmumu par ziņojuma iekļaušanu sistēmā. Amatpersona dzēš vai labo ziņojumu. Ja minētais ziņojums netiek dzēsts vai labots vienas darbdienas laikā pēc attiecīgās amatpersonas informēšanas, birojs ziņojumu sistēmā dzēš.  Regulas 2018/1861 39. panta 5. punkts noteic, ka četrus mēnešus pirms paredzētā pārskatīšanas termiņa beigām sistēma automātiski nosūta paziņojumu paredzamo datu dzēšanu. | **Precizēts likumprojekta anotācijas I sadaļas 2. punkts.** |
| Atbildīgā amatpersona | | |  | | | |
|  | | | (paraksts)\* | | | |

Piezīme.\* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Iveta Brūvere

|  |
| --- |
| (par projektu atbildīgās amatpersonas vārds un uzvārds) |
| Valsts policijas Galvenās administratīvās pārvaldes  Juridiskās biroja Normatīvo aktu analīzes un izstrādes nodaļas juriste |
| (amats) |
| 67829574 |
| (tālruņa un faksa numurs) |
| iveta.bruvere@vp.gov.lv |
| (e-pasta adrese) |